(สำเนา)
รายงานการประชุมคณะผู้บริหาร อบต.หน้าถ้ำ
ครั้งที่ 6/2554
วันศุกร์ที่  5  สิงหาคม  2554
เวลา  13.30  น.

ณ  ห้องประชุมองค์การบริหารส่วนตำบลหน้าถ้ำ
-------------------------------------
ผู้มาประชุม
	ลำดับที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	1.
	นายชัชพงศ์  เพชรกล้า

	นายกอบต.
	ชัชพงศ์  เพชรกล้า
	

	2.
	นายอัมรัน  เบญญามินทร์
	รองนายก อบต. 
	อัมรัน  เบญญามินทร์
	

	3.
	นายสุรศักดิ์  ยูโซ๊ะ
	รองนายก อบต.
	สุรศักดิ์  ยูโซ๊ะ
	

	4.
	นางสาวปรียา  หนูน้อย
	เลขานายก อบต.  
	ปรียา  หนูน้อย
	


ผู้เข้าร่วมประชุม
	ลำดับที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	1.
	นางธนิดา  ไตรภูวนาถ
	ปลัด อบต.
	ธนิดา  ไตรภูวนาถ
	

	2.
	นายเสนีย์  คงแป้น
	หัวหน้าส่วนโยธา
	เสนีย์  คงแป้น
	

	3.
	นางสาวณัฐวรา  กูดือราแม
	จนท.วิเคราะห์ฯ
	ณัฐวรา  กูดือราแม
	

	4.
	นายนพดล  ยูโซ๊ะ
	จพง.พัสดุ
	นพดล  ยูโซ๊ะ
	(แทน)


 (สำเนา)
รายงานการประชุมคณะผู้บริหาร อบต.หน้าถ้ำ

ครั้งที่ 6/2554
วันศุกร์ที่  5  สิงหาคม  2554
เวลา  13.30  น.

ณ  ห้องประชุมองค์การบริหารส่วนตำบลหน้าถ้ำ
-------------------------------------
ระเบียบก่อนวาระการประชุม
ที่ประชุมพร้อมแล้ว  ประธานดำเนินการประชุมตามระเบียบวาระการประชุม
ระเบียบวาระที่  1

เรื่องที่ประธานแจ้งให้ที่ประชุมทราบ
1.1  การจัดตั้งศูนย์คุ้มครองสิทธิและช่วยเหลือทางกฎหมายแก่ประชาชน
ประธาน
ทาง อบต. ได้รับการประสานงานจากสำนักงานอัยการจังหวัดยะลามาระยะหนึ่งแล้ว  จะมาตั้งศูนย์สำนักงานคุ้มครองสิทธิและช่วยเหลือทางกฎหมายแก่ประชาชนที่ อบต.หน้าถ้ำ  เพื่อช่วยเหลือชาวบ้านด้านกฎหมาย  ผม  ปลัด  และเจ้าหน้าที่ อบต. อีก  2  คน  ได้ไปประชุมที่โรงแรมยะลารามาแล้ว  เกี่ยวกับแนวทางการปฏิบัติงานร่วมกันระหว่างอัยการจังหวัดกับอบต. ซึ่งมี  3  หน่วยงานที่มาประชุมร่วมกัน  คือ  เทศบาลตำบลบุดี  เทศบาลตำบลสะเตงนอก  อบต.หน้าถ้ำ  และได้ดำเนินการนำร่องไปแล้ว  2  แห่ง  คือ  องค์การบริหารส่วนจังหวัดยะลา  กับเทศบาลนครยะลา  อบต.หน้าถ้ำเป็นอบต.นำร่องสำนักงานดังกล่าว  ทำหน้าที่ไกล่เกลี่ยข้อพิพาทของชาวบ้านที่มีปัญหาแล้วตกลงกันไม่ได้  ชาวบ้านจะขอปรึกษาคดีความเรื่องส่วนตัวก็ได้ให้คำแนะนำทุกอย่าง  ใช้วิธีการพูดคุยทางออนไลน์  ติดตั้งอุปกรณ์ที่ อบต.  ผู้ปรึกษาไม่ต้องเดินทางไปที่สำนักงานอัยการ  ไม่เสียค่าใช้จ่ายใด ๆ ทั้งสิ้น  อบต.ก็ไม่ต้องมีตำแหน่งนิติกรแล้ว  ขั้นตอนของการติดตั้งอุปกรณ์  ทาง อบต.ต้องทำการติดตั้งเอง  ต้องหาพื้นที่สำหรับตั้งศูนย์ให้เป็นสัดส่วน  จะได้สะดวกแก่ผู้มาติดต่อใช้บริการ
ที่ประชุม


รับทราบ
ระเบียบวาระที่  2

เรื่องรับรองรายงานการประชุม
ที่ประชุม


มีมติรับรองรายงานการประชุมครั้งที่ 5/2554
ระเบียบวาระที่  3

เรื่องเพื่อพิจารณา
3.1  ร่างข้อบัญญัติงบประมาณรายจ่าย  ประจำปีงบประมาณ  พ.ศ.  2555
ประธาน



เรื่องร่างข้อบัญญัติงบประมาณรายจ่าย  ประจำปีงบประมาณ         
                                      พ.ศ. 2555  ขอเชิญปลัดชี้แจง
ปลัด อบต.
รายละเอียดร่างข้อบัญญัติงบประมาณรายจ่าย  ประจำปีงบประมาณ  พ.ศ. 2555  ดังนี้

1.  ตั้งงบประมาณการรายรับ  ทั้งสิ้น  12,000,000.-บาท




แยกเป็นเงินรายได้  6,500,000.-บาท  เงินอุดหนุนทั่วไป  
                                      5,500,000.-บาท
2.  ตั้งรายจ่ายทั้งสิ้น  12,000,000.-บาท  แยกเป็น
2.1 รายจ่ายประจำ
เป็นเงิน  9,607,700.-บาท 


2.2  โครงการที่  อบต.ดำเนินการเอง    เป็นเงิน 1,670,300.-บาท


2.3  โครงการอุดหนุนหน่วยงานอื่น  เป็นเงิน  322,000.-บาท




รวมทั้งสิ้น  12,000,000.-บาท

รายละเอียดอื่น ๆ ขอให้ดูจากเอกสารที่แจกให้

ประธาน
ข้อ  3.1  มีท่านใดจะซักถามหรือเพิ่มเติมแก้ไขไหม  ถ้าไม่มี  ขอให้พิจารณา   3.2  ต่อไป


3.2  การโอนงบประมาณรายจ่ายประจำปีงบประมาณ  พ.ศ. 2554  ขอเชิญปลัดชี้แจง
ปลัด อบต.
ด้วย อบต.หน้าถ้ำ  มีความจำเป็นต้องโอนงบประมาณรายจ่ายประจำปีงบประมาณ  พ.ศ. 2554  จำนวน  15 รายการ  ดังนี้


โอนลด



สำนักปลัด


หมวดค่าตอบแทน  ใช้สอยและวัสดุ
1. รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ 
-ค่าใช้จ่ายในการเดินทางไปราชการ ตั้งไว้  ๔๖๐,๐๐๐ บาท โอนครั้งก่อน โอนลด  ๘๐,๐๐๐ บาท โอนครั้งนี้ โอนลด  ๑๐๐,๐๐๐ บาท  งบประมาณถือจ่าย ๒๘๐,๐๐๐ บาท

2. ประเภทเงินช่วยเหลือค่ารักษาพยาบาล ตั้งไว้ ๒๐๐,๐๐๐ บาท โอนครั้งก่อนไม่มี โอนครั้งนี้ โอนลด ๙๒,๐๑๒ บาท งบประมาณถือจ่าย ๑๐๗,๙๘๘ บาท
ส่วนโยธา




ค่าที่ดินและสิ่งก่อสร้าง
๓.  โครงการก่อสร้างบ่อดักไขมันตั้งไว้ ๓๐,๐๐๐ บาท โอนครั้งก่อน ไม่มี โอนครั้งนี้ โอนลด ๓๐,๐๐๐ บาท งบประมาณถือจ่าย ไม่มี


ส่วนการคลัง
หมวดค่าตอบแทนใช้สอยและวัสดุ
ประเภทค่าตอบแทนการปฏิบัติงานนอกเวลาราชการ  ตั้งไว้ ๓๕,๐๐๐ บาท     โอนครั้งก่อน โอนลด  20,000  บาท โอนครั้งนี้ โอนลด ๑๐,๐๐๐ บาท งบประมาณถือจ่าย ๕,๐๐๐ บาท



รวมโอนลด  ๒๓๒,๐๑๒ บาท

โอนเพิ่ม


ส่วนการคลัง
หมวดเงินเดือนและค่าจ้างประจำ
๕.  ประเภทเงินเพิ่มต่าง ๆ ตั้งไว้ ๑๔๕,๐๐๐ บาท โอนครั้งก่อน      โอนเพิ่ม  ๒๕,๐๐๐ บาท โอนครั้งนี้ โอนเพิ่ม ๑๐,๐๐๐ บาท งบประมาณถือจ่าย ๑๘๐,๐๐๐ บาท
๖.  ค่าซื้อตู้เหล็ก ๔ ฟุต เดิมไม่ได้ตั้งไว้  โอนครั้งนี้ โอนเพิ่ม ๑๕,๐๐๐ บาท งบประมาณถือจ่าย ๑๕,๐๐๐ บาท เพื่อซื้อตู้เหล็ก ๔ ฟุต  จำนวน ๓ ใบ ใบละ ๕,๐๐๐ บาท


สำนักปลัด
รายจ่ายงบกลาง
๗.  ประเภทรายจ่ายตามข้อผูกพันเดิมไม่ได้ตั้งไว้  โอนครั้งก่อน  ไม่มี  โอนครั้งนี้  โอนเพิ่ม  ๔๒,๐๑๒ บาท งบประมาณถือจ่าย ๔๒,๐๑๒ บาท  เพื่อจ่ายเป็นเงินสมทบกองทุนหลักประกันสุขภาพในระดับท้องถิ่น  (กองทุนหลักประกันสุขภาพตำบลหน้าถ้ำ)
๘.  ค่าซื้อแท่นบรรยาย (โพเดี้ยม) เดิมไม่ได้ตั้งไว้ โอนครั้งนี้ โอนเพิ่ม ๑๐,๐๐๐ บาท งบประมาณถือจ่าย ๑๐,๐๐๐ บาท เพื่อซื้อโพเดี้ยม  จำนวน ๒ ตัว  ตัวละ ๕,๐๐๐ บาท
๙.  ค่าซื้อเก้าอี้พลาสติก เดิมไม่ได้ตั้งไว้  โอนครั้งนี้  โอนเพิ่ม ๑๒,๕๐๐ บาทงบประมาณถือจ่าย ๑๒,๕๐๐ บาท เพื่อซื้อเก้าอี้พลาสติกจำนวน ๕๐ ตัว ตัวละ ๒๕๐ บาท
๑๐. ค่าซื้อโต๊ะขาพับเอนกประสงค์หน้าไฟเบอร์กลาส เดิมไม่ได้ตั้งไว้  โอนครั้งนี้  โอนเพิ่ม  ๑๒,๐๐๐ บาท  งบประมาณถือจ่าย ๑๒,๐๐๐ บาท เพื่อซื้อโต๊ะขาพับเอนกประสงค์ หน้าไฟเบอร์กลาส จำนวน ๔ ตัว ตัวละ ๓,๐๐๐ บาท
๑๑. ค่าซื้อเก้าอี้พักคอย ๔ ตัวติดกัน  เดิมไม่ได้ตั้งไว้  โอนครั้งนี้ โอนเพิ่ม ๖,๐๐๐ บาท เพื่อซื้อเก้าอี้พักคอย ๔ ตัวติดกัน จำนวน ๒ ชุด ชุดละ ๓,๐๐๐ บาท
๑๒. ค่าซื้อตู้เหล็ก ๒ บานทึบ เดิมไม่ได้ตั้งไว้  โอนครั้งนี้ โอนเพิ่ม ๑๐,๐๐๐ บาท งบประมาณถือจ่าย ๑๐,๐๐๐ บาท เพื่อซื้อตู้เหล็ก ๒ บานทึบ จำนวน ๒ ใบ ใบละ ๕,๐๐๐ บาท
๑๓. ค่าซื้อตู้เหล็ก ๔ ฟุต  เดิมไม่ได้ตั้งไว้  โอนครั้งนี้ โอนเพิ่ม ๕,๐๐๐ บาท งบประมาณถือจ่าย ๕,๐๐๐ บาท เพื่อซื้อตู้เหล็ก ๔ ฟุต จำนวน ๑ ใบ

๑๔. ค่าซื้อทีวี  เดิมไม่ได้ตั้งไว้ โอนครั้งนี้ โอนเพิ่ม ๒๙,๕๐๐ บาท งบประมาณถือจ่าย ๒๙,๕๐๐ บาท เพื่อซื้อทีวีจอแบน ขนาด ๓๒ นิ้ว จำนวน ๑ เครื่อง  พร้อมขาแขวน
๑๕. ค่าซื้อเครื่องถ่ายเอกสารเดิมไม่ได้ตั้งไว้  โอนครั้งนี้  โอนเพิ่ม ๘๐,๐๐๐ บาท เพื่อซื้อเครื่องถ่ายเอกสาร จำนวน ๑ เครื่อง โดยมีคุณลักษณะ ดังนี้

๑.  ความเร็วในการถ่ายเอกสารไม่ต่ำกว่า ๒๑ แผ่น/นาที

๒. ระบบการทำงาน แบบดิจิตอล ทำภาพด้วยเลเซอร์

๓. หน่วยความจำมาตรฐาน ไม่ต่ำกว่า RAM 32 MB


๔. ถ่ายเอกสารต่อเนื่องได้ไม่ต่ำกว่า ๘๙ ชุด

๕. ระบบการอ่านต้นฉบับ แบบครั้งเดียว ทำสำเนาหลายชุด

๖. ถาดกระดาษด้านหน้า ๒ ถาด บรรจุกระดาษได้ไม่น้อยกว่า ถาดละ ๒๕๐ แผ่น

๗. ถาดป้อนกระดาษด้วยมือ บรรจุกระดาษได้ไม่น้อยกว่า ๑๐๐ แผ่น

๘. สามารถกลับทิศทางเอกสารได้อัตโนมัติ

๙. ระบบสแกน ขาว-ดำ

๑๐.ความละเอียดในการสแกนไม่ต่ำกว่า ๑๕๐/๓๐๐/๖๐๐ จุด/ตารางนิ้ว



รวมโอนเพิ่ม    ๒๓๒,๐๑๒  บาท
ประธาน
เชิญปลัดชี้แจงเรื่องระเบียบด้วยครับ
ปลัด อบต.
ตามระเบียบกระทรวงมหาดไทย  ว่าด้วยวิธีการงบประมาณขององค์กรปกครองส่วนท้องถิ่น  พ.ศ. 2541  และที่แก้ไขเพิ่มเติมฉบับที่  3  พ.ศ. 2543  ข้อ  27  การโอนงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง  ที่ทำให้ลักษณะ  ปริมาณ  คุณภาพเปลี่ยนหรือโอนไปตั้งเป็นรายการใหม่  ให้เป็นอำนานอนุมัติของสภาท้องถิ่น
ประธาน
มีท่านใดต้องการจะซักถามหรือไม่  ถ้าไม่มีขอมติที่ประชุมเพื่อนำเสนอที่ประชุมสภาต่อไป  ท่านใดเห็นชอบให้โอนงบประมาณจำนวน  15  รายการ  ขอให้ยกมือ
ที่ประชุม
มีมติเป็นเอกฉันท์ให้โอนงบประมาณตามที่เสนอ  และจะได้เสนอที่ประชุมสภาเพื่อขออนุมัติต่อไป

ระเบียบวาระที่  4
เรื่องอื่น ๆ

4.1  โครงการก่อสร้างศาลาเอนกประสงค์  หมู่ที่  4
ประธาน
ขอเชิญหัวหน้าฝ่ายโยธาชี้แจง
หัวหน้าส่วนโยธา
จากการที่ อบต.ไม่สามารถสร้างศาลาเอนกประสงค์ หมู่ที่  4  ได้ซึ่งมีปัญหามาจากการรื้อถอนศาลาพักร้อนของหมู่ที่  4  ตามที่ได้ทราบกันมาแล้วว่า อบต.หน้าถ้ำ ได้จ่ายขาดเงินสะสมโครงการก่อสร้างศาลา

เอนกประสงค์  2  ชั้น  ขนาดกว้าง  10.00  เมตร  ยาว  6.00 เมตร  หมู่ที่  4  ตำบลหน้าถ้ำ  อำเภอเมืองยะลา  จังหวัดยะลา  งบประมาณ  394,200.-บาท  ในการประชุมสมาชิกสภา อบต.หน้าถ้ำ  สมัยวิสามัญประจำปี  1/2551  ครั้งที่  1  วันที่  30  พฤษภาคม  2554 นั้น
ข้อเท็จจริง  อบต.หน้าถ้ำ  ได้ทำสัญญาจ้างกับผู้รับจ้างไปแล้ว  แต่อบต.ไม่สามารถมอบพื้นที่ให้กับผู้รับจ้างเพื่อดำเนินการก่อสร้างศาลาเอนกประสงค์  หมู่ที่  4  ได้  เนื่องจากผู้ใหญ่บ้าน  หมู่ที่  4  ตำบลหน้าถ้ำ  ได้ส่งหนังสือลงวันที่  1  สิงหาคม  2554  แจ้งว่าไม่สามารถเคลื่อนย้ายวัสดุจากการรื้อถอนศาลาหลังเก่าได้เพราะในวันที่  10  กรกฎาคม  2554  ทางหมู่ที่  4  ตำบลหน้าถ้ำ  ได้ดำเนินการรื้อถอนศาลาหลังเดิม  เพื่อเตรียมพื้นที่ดำเนินการให้ อบต. แต่หลังจากนั้นในวันที่  11  กรกฎาคม  2554  ได้รับหนังสือจากสำนักงานศิลปากรที่  13  จังหวัดสงขลาว่า  ศาลาเดิมเป็นศาลาเก่าอายุประมาณ  100  ปี  เป็นโบราณสถานควรบูรณะไว้คู่กับวัดถ้ำ  ซึ่งจากการรื้อถอนจะต้องได้รับอนุญาตจากอธิบดีกรมศิลปากรตามมาตรา  10  แห่งพระราชบัญญัติโบราณสภา  พ.ศ. 2504  และ  2535  ทาง อบต. จึงได้แจ้งระงับการก่อสร้างอาคารเอนกประสงค์  หมู่ที่  4  แก่ผู้รับจ้างแล้ว  ในวันที่  24  กรกฎาคม  2554
ก่อนที่ประชุมสภาจะอนุมัติจ่ายขาดเงินสะสมนั้น  สมาชิกอบต. หมู่ที่  4  ได้นำโฉนดที่ดินที่จะก่อสร้างอาคารเอนกประสงค์มาให้ดู  ซึ่งเป็นที่สาธารณะประโยชน์  และมีศาลาหลังเก่าอยู่  1  หลัง  ช่างโยธาได้สอบถามแล้วว่าผู้ใหญ่บ้านและสมาชิกอบต. ได้ทำประชาคมให้รื้อถอนศาลาหลังเก่า  เพื่อสร้างอาคารเอนกประสงค์หรือยัง  เมื่อมีปัญหาจากการรื้อถอนศาลา  ทางอบต. ก็ได้คุยกับเจ้าหน้าที่ของสำนักศิลปากรที่  13  จังหวัดสงขลา  ทางศิลปากรยืนยันให้อบต. สร้างศาลาดังกล่าวให้เหมือนเดิม  หรือสามารถเปลี่ยนแปลงได้  ไม่เกิน  10%  โดยให้เจ้าหน้าที่สำนักศิลปากรออกแบบให้  ทางอบต. แจ้งไปแล้วว่ามีงบประมาณอยู่  394,200.-บาท  ตามแบบที่สำนักศิลปากรที่  13  จังหวัดสงขลาออกแบบให้จะใช้งบประมาณในการก่อสร้างประมาณ    1  ล้านบาท  เรื่องสัญญาจ้างโครงการก่อสร้างอาคารเอนกประสงค์  2  ชั้น  ขนาดกว้าง  10.00  เมตร  ยาว  6.00  เมตร  หมู่ที่  4  ตำบลหน้าถ้ำ  อำเภอเมือง  จังหวัดยะลา  งบประมาณ  394,200.-บาท  ซึ่ง อบต. ได้ทำสัญญาจ้าง  เลขที่  8/2554  ลงวันที่  1  กรกฎาคม  2554  กับร้านอามินวัสดุ  และร้านอามินวัสดุได้โอนสิทธิ์ในการเบิกจ่ายเงินให้บริษัทยะลานำรุ่งจำกัด  อบต. ต้องบอกเลิกสัญญาจ้างกับ ร้านอามินวัสดุและต้องแจ้งให้บริษัทยะลานำรุ่ง  จำกัด  ทราบด้วย  เนื่องจากเป็นผู้รับโอนสิทธิ์การเบิกจ่ายเงินเพราะมีปัญหา

การก่อสร้างอาคารเอนกประสงค์แทนศาลาหลังเก่าที่ถูกรื้อไปคงต้องใช้เวลาอีกนาน
ประธาน



ขอให้ที่ประชุมช่วยกันพิจารณา  เพื่อนำเสนอต่อที่ประชุมสภาเพื่อขอ
ยกเลิกสัญญาจ้างกับผู้รับจ้าง  รอประสานกับสำนักศิลปากรที่  13  จังหวัดสงขลา  ว่าจะดำเนินการอย่างไรต่อไป  ท่านใดจะซักถามหรือเพิ่มเติมบ้างไหมครับ  ถ้าไม่มีผมขอมติที่ประชุมให้นำเรื่องตามระเบียบวาระที่  4  คือขออนุมัติยกเลิกสัญญาจ้างเสนอต่อที่ประชุมสภาต่อไป  ขอให้ยกมือ
ที่ประชุม
ที่ประชุมมีมติเป็นเอกฉันท์ให้นำเรื่องตามระเบียบวาระที่  4  เสนอต่อ  ที่ประชุมสภา
ประธาน
ท่านใดมีเรื่องจะเสนออีกไหม  ถ้าไม่มีผมขอปิดประชุม  ขอขอบคุณทุกท่าน

ปิดประชุม  เวลา  16.15 น.





ปรียา  หนูน้อย


(นางสาวปรียา  หนูน้อย)


เลขานุการ นายก อบต.หน้าถ้ำ











ชัชพงศ์  เพชรกล้า


(นายชัชพงศ์  เพชรกล้า)


ผู้รับรองรายงานการประชุม











